wickkiey/tamil-wikipedia-chunked huggingface dataset:
# எயுஜேனியோ மொண்டாலே

**எயுஜேனியோ மொண்டாலே** (*Eugenio Montale*, அக்டோபர் 12, 1896 &ndash; செப்டம்பர் 12, 1981) என்பவர் இத்தாலியக் கவிஞரும், 1975 ஆம் ஆண்டில் இலக்கியத்துக்கான நோபல் பரிசு பெற்றவரும் ஆவார்.  
இத்தாலியின் ஜெனோவா நகரில் பிரந்தவர் எயுஜேனியோ. 29வது அகவையிலேயே தனது முதலாவது கவிதைத் தொகுதியை வெளியிட்டார். பார்மா இராணுவப் பள்ளியில் பயிற்சியில் இருந்த போது முதலாம் உலகப்போரில் கலந்து கொள்ள போர்முனைக்கு அனுப்பப்பட்டார். சிறிது காலம் போரிட்ட பின்பு 1920 ஆம் ஆண்டில் சொந்த ஊர் திரும்பினார்.  
அக்காலத்தில் தமது நாட்டில் எழுந்த பாசிச இயக்கத்தை அவர் எதிர்த்தார். பல மாத இதழ்களில் கவிதைகளை எழுதினார். பல ஆங்கிலக் கவிதைகளை இத்தாலிய மொழியில் மொழிபெயர்த்தார். 1928 ஆம் ஆண்டில் புளோரன்சு நூல்நிலையத்திற்குத் தலைவரானார். 1938 ஆம் ஆண்டில் பாசிச அரசால் அவரது பதவி பறிக்கப்பட்டது. 1948 ஆம் ஆண்டு முதல் 1981 இல் இறக்கும் வரை மிலானில் வசித்து வந்தார். அங்கிருந்து வெளிவந்த நாளிதழ் ஒன்றின் இலக்கியப் பகுதிக்கு ஆசிரியராகப் பணியாற்றி வந்தார். மிலான், (1961), கேம்பிரிட்ஜ் (1967) ரோம் (1967) பல்கலைக்கழகங்கள் அவருக்கு கௌரவ முனைவர் பட்டம் வழங்கியுள்ளன. 1975 ஆம் ஆண்டில் இலக்கியத்துக்கான நோபல் பரிசு கிடைத்தது.
# தக்கை (அடைப்பான்)

குடுவையை அடைக்கப் பயன்படுத்தும் தக்கை]]
**தக்கை** என்பது புட்டிகளுக்கு அடைப்பானாகப் பயன்படுத்தும் ஒரு மரப்பொருள் ஆகும். இது ஆங்கிலத்தில் *கார்க்* (*Cork*)என அழைக்கப்படுகிறது. ஒருவகை ஓக் மரத்தின் பட்டையிலிருந்து இந்த தக்கை தயாரிக்கப்படுகிறது. இம்மரங்கள் ஸ்பெயின், போர்த்துக்கல் ஆகிய நாடுகளில் அதிகமாகக் காணப்படுகின்றன.
# தக்கை (அடைப்பான்)

## தக்கை பிரித்தெடுத்தல்

இம்மரம் 20 ஆண்டுகள் வளர்ந்த பிறகே இதில் தக்கை செய்யக்கூடிய அளவு பட்டை உண்டாகும். இந்தப் பட்டையைக் கைக்கோடாரி கொண்டு பெயர்த்து எடுப்பார்கள். இவ்வாறு எடுத்த பிறகு சுமார் 10 ஆண்டுகளுக்குப் பின்னரே மீண்டும் பட்டை எடுக்க முடியும். இம்மரங்கள் சுமார் 300 ஆண்டுகள் வரை வாழும். மரத்திலிருந்து எடுத்த பட்டைகளை நீரில் ஊற வைத்துக் கொதிக்க வைப்பார்கள். இதனால் பட்டை மென்மையாகும். தக்கையை அரைத்துத் தூளாக்கி, வேறு சில பொருள்களுடன் சேர்த்து பல வழிகளில் பயன்படுத்துகின்றனர்.
# தக்கை (அடைப்பான்)

## தக்கையின் பயன்பாடு

சோடா புட்டியின் மூடியின் உட்பகுதியில் இத்தகைய தக்கையைக் காணலாம். தக்கை வெப்பத்தைக் கடத்தாது. தக்கையினூடே ஒலியும் புகாது.இதனால் இசைப்பதிவு செய்யும் நிலையங்கள்,ஒலிபரப்பும் நிலையங்கள், மருத்துவமனைகள் முதலிய இடங்களில் ஒலி உட்புகா அறைகளை அமைக்கத் தக்கை பயன்படுகிறது. செயற்கைக் கைகள், கால்கள் செய்யவும் தக்கை பயன்படுகிறது.  
- 'குழந்தைகள் கலைக் களஞ்சியம்'-ஐந்தாம் தொகுதி, தமிழ் வளர்ச்சிக் கழக வெளியீடு.1986
# தீவுக்கூட்டம்

**தீவுக்கூட்டம்** (*archipelago*) என்பது தீவுகளின் தொகுப்பு. ஒரே பூகோள இடத்தில் அமைந்துள்ள தனித்தனித் தீவுகளை மொத்தமாக குறிக்கப் பயன்படும் ஒரு பதமாகும்.  
பொதுவாக தீவுக்கூட்டங்கள் ஒரு பெரிய நிலப்பரப்பை சூழ்ந்ததாகயிருக்கும். உதாரணத்திற்கு:- ஸ்காட்லாந்து நாட்டைச்சுற்றி சுமார் 700 தீவுகள் அமைந்துள்ளன. தீவுக்கூட்டத்தால் உருவான முக்கிய ஐந்து நவீன நாடுகளில் இந்தோனேசியா, ஜப்பான், பிலிப்பைன்ஸ், நியூசிலாந்து மற்றும் ஐக்கிய இராச்சியம் முதலியவை குறிப்பிடத்தக்கதாகும். பரப்பளவின் அடிப்படையில் உலகின் மிகப்பெரிய தீவுக்கூட்டம் இந்தோனேசியா அகும்.. பெரும்பாலான தீவுக்கூட்டஙகள் பின்லாந்தில் உள்ள ஆர்சிபெலகோ கடல் பகுதியில் உள்ளது. தீவுக்கூட்டங்கள் முக்கியமாக எரிமலைகளால் உருவாக்கப்பட்டுகிறது மற்றும் மண்ணரிமானத்தாலும், மண்படிவதாலும், மண்திட்டுக்களாலும் உருவாக்கப்படுகிறது.
வில் உள்ள கிஷமில் தீவுக்கூட்டம்]]
# விக்கிப்பீடியா:சனவரி 25, 2012 சேலம் தமிழ் விக்கிப்பீடியா பரப்புரை

சேலம் -ஆசிரியர்களுக்கு தமிழ்ப் பாடநூல் பாடப்பொருள் வலுவூட்டல் பயிற்சியில் ஒரு பகுதியாக கற்பித்தலுக்காக இணையத்தைப் பயன்படுத்தல் என்ற தலைப்பில் இன்று- 25.1.2012 விக்கி பீடியா பற்றியும் அதிலுள்ள கட்டுரைகள், ஊடகங்கள், புகைப்படங்கள் ஆகியவற்றைப் பயன்படுத்துதல் பற்றி விளக்கினேன். 6,7,8 ஆம் வகுப்புத் தமிழ் பாடத்துடன் தொடர்புடைய பல கட்டுரைகளை தமிழ் விக்கிபீடியாவில் இருப்பதைக எடுத்துக் காட்டினேன். ஆசிரியர்கள் ஆர்வமுடன் முன்வந்தனர். ஏனெனில் தற்போது அனைத்து மேநிலை உயர்நிலைப் பள்ளிகளிலும் இணைய வசதி தரபட்டுள்ளது. விக்கி ஊடகப் போட்டி பற்றியும் பரப்புரை செய்யப்பட்டது.  
பயனர்: --Parvathisri 13:34, 25 சனவரி 2012 (UTC)
# ஜெயா பொறியியல் கல்லூரி

**ஜெயா பொறியியல் கல்லூரி** திருநின்றவூர், தமிழ்நாடு, இந்தியாவில் அமைந்துள்ள ஒரு கல்வி நிறுவனமாகும். கல்லூரி **ISO** **9001: 2000** சான்றிதழ் மற்றும் அண்ணா பல்கலைக்கழகத்துடன் இணைக்கப்பட்டுள்ளது.  
இக்கல்லூரி ஆவடியிலிருந்து சுமார் 7 கிலோ மீட்டர், சென்னை சென்ட்ரல் ரயில் நிலையத்தில் இருந்து 29 கி.மீ.**,** திருவள்ளூரிலிருந்து 16 கிலோமீட்டர்,நெமிலிச்சேரி ரயில் நிலையத்திலிருந்து சுமார் 4 கி.மீ தொலைவில் உள்ளது.
# ஜெயா பொறியியல் கல்லூரி

## வரலாறு

**ஜெயா பொறியியல் கல்லூரி** **1995** இல் நிறுவப்பட்டது, இது ஜெயா கல்லூரிகள் குழுமத்தில் ஒரு பகுதியாக உள்ளது.
# ஜெயா பொறியியல் கல்லூரி

## வழங்கப்படும் படிப்புகள்

***இளங்கலை படிப்புகள்***
- பி. இ. வானூர்தி பொறியியல்
- பி. இ. குடிமுறை பொறியியல்
- பி. இ. கணினி அறிவியல் மற்றும் பொறியியல்
- பி. இ. மின்சார மற்றும் மின்னணு பொறியியல்
- பி. இ. மின்னணு மற்றும் தொடர்பு பொறியியல்  
- பி. இ. இலத்திரனியல் மற்றும் மயமாக்கல் பொறியியல்  
- பி. இ. மெக்கானிக்கல் இன்ஜினியரிங்
- பி.டெக் தகவல் தொழில்நுட்பம்
- பி.டெக் ஜவுளி தொழில்நுட்பம்
***முதுகலை* *படிப்புகள்***
- எம்.இ பிரயோக இலத்திரனியல்
- எம்.இ. கணினி அறிவியல் மற்றும் பொறியியல்
- எம்.டெக் ஜவுளி தொழில்நுட்பம்
# ஜெயா பொறியியல் கல்லூரி

## சிறப்பம்சங்கள்

- ***கணித்தமிழ் பேரவை* :**ஜெயா பொறியியல் கல்லூரி கணித்தமிழ் பேரவையில் ஒரு அங்கமாக விளங்குகிறது.  
- ***ஜெயா கட்டற்ற மென்பொருள் மையம்** **:*** இந்த மையம் இலவச மென்பொருட்களின் விழிப்புணவுக்காகவும் அதன் முக்கியத்துவம் மற்றும் பயன்பாட்டிற்காகவும் உருவாக்கப்பட்டது.
# முருகுப்பிள்ளை மயில்வாகனம்

**முருகுப்பிள்ளை மயில்வாகனம்** என்பவர் "மயிலன்" என்ற புனைபெயரில் எழுதிய ஒர் ஈழத்துக் கவிஞர். யாழ்ப்பாண மாவட்டம், அல்வாயைப் பிறப்பிடமாகக் கொண்டவர். 1946, 1947 ஆம் ஆண்டுகளில் மின்னொளி என்ற பத்திரிகையின் ஆசிரியராகப் பணியாற்றினார். 1948 தொடக்கம் வத்துகாமம் கிறித்தவத் தேவாலய தமிழ்ப் பாடசாலையில் ஆசிரியராகப் பணியாற்றினார். பூங்குயில், தமிழ்ச்செல்வி, பார்வதி, காதற் பறவைகள் முதலிய சிறு காவியங்களை எழுதியுள்ளார். ஏராளமான பாலர் பாடல்களை எழுதிப் புகழ் படைத்தவர்.
# ஆப்பிள் விளைச்சல் அடிப்படையில் நாடுகளின் பட்டியல்

**ஆப்பிள் விளைச்சல் அடிப்படையில் நாடுகளின் பட்டியல்**, 2008ம் ஆண்டின் படி ஐக்கிய நாடுகளின் உணவு மற்றும் வேளாண்மை அமைப்பு வழங்கிய ஆப்பிள் விளைச்சல் புள்ளிவிவரங்களின் அடிப்படையில் உருவான நாடுகளின் பட்டியலாகும்.. இதன்படி 2008ம் ஆண்டு உலகில் மொத்தம் 69,819,324 டன்கள் ஆப்பிள் உற்பத்தி செய்யப்பட்டது.
# ஆப்பிள் விளைச்சல் அடிப்படையில் நாடுகளின் பட்டியல்

## 1,000,000 டன்களுக்கு மேல்

| தரவரிசை | நாடு | ஆப்பிள் விளைச்சல்(டன் அளவுகளில்) |
| --- | --- | --- |
| 1 | 29,851,163 |  |
| 2 | 4,358,710 |  |
| 3 | 2,830,870 |  |
| 4 | 2,718,775 |  |
| 5 | 2,504,490 |  |
| 6 | 2,208,227 |  |
| 7 | 1,985,000 |  |
| 8 | 1,940,200 |  |
| 9 | 1,467,000 |  |
| 10 | 1,370,000 |  |
| 11 | 1,300,000 |  |
| 12 | 1,124,155 |  |
| 13 | 1,046,995 |  |
# ஆப்பிள் விளைச்சல் அடிப்படையில் நாடுகளின் பட்டியல்

## 100,000–1,000,000 டன்கள்

| தரவரிசை | நாடு | ஆப்பிள் விளைச்சல்(டன் அளவுகளில்) |
| --- | --- | --- |
| 14 | 840,100 |  |
| 15 | 770,741 |  |
| 16 | 719,300 |  |
| 17 | 687,500 |  |
| 18 | 635,000 |  |
| 19 | 585,000 |  |
| 20 | 582,512 |  |
| 21 | 568,600 |  |
| 22 | 551,356 |  |
| 23 | 550,743 |  |
| 24 | 524,755 |  |
| 25 | 470,865 |  |
| 26 | 459,016 |  |
| 27 | 426,858 |  |
| 28 | 404,310 |  |
| 29 | 379,809 |  |
| 30 | 375,000 |  |
| 31 | 360,700 |  |
| 32 | 355,000 |  |
| 33 | 350,000 |  |
| 34 | 265,481 |  |
| 35 | 260,967 |  |
| 36 | 258,530 |  |
| 37 | 255,086 |  |
| 38 | 243,100 |  |
| 39 | 238,800 |  |
| 40 | 235,601 |  |
| 41 | 234,700 |  |
| 42 | 205,021 |  |
| 43 | 185,500 |  |
| 44 | 174,315 |  |
| 45 | 157,790 |  |
| 46 | 135,209 |  |
| 47 | 135,000 |  |
| 48 | 125,200 |  |
| 49 | 110,000 |  |
| 50 | 110,000 |  |
| 51 | 102,893 |  |
# ஆப்பிள் விளைச்சல் அடிப்படையில் நாடுகளின் பட்டியல்

## 50,000–100,000 டன்கள்

| தரவரிசை | நாடு | ஆப்பிள் விளைச்சல்(டன் அளவுகளில்) |
| --- | --- | --- |
| 52 | 97,425 |  |
| 53 | 94,740 |  |
| 54 | 80,201 |  |
| 55 | 74,251 |  |
| 56 | 61,500 |  |
| 57 | 51,946 |  |
| 58 | 51,266 |  |
# ஆப்பிள் விளைச்சல் அடிப்படையில் நாடுகளின் பட்டியல்

## 10,000-50,000 டன்கள்

| தரவரிசை | நாடு | ஆப்பிள் விளைச்சல்(டன் அளவுகளில்) |
| --- | --- | --- |
| 59 | 45,000 |  |
| 60 | 45,000 |  |
| 61 | 41,803 |  |
| 62 | 41,500 |  |
| 63 | 36,396 |  |
| 64 | 36,362 |  |
| 65 | 34,913 |  |
| 66 | 32,000 |  |
| 67 | 28,859 |  |
| 68 | 23,500 |  |
| 69 | 22,226 |  |
| 70 | 22,200 |  |
| 71 | 20,840 |  |
| 72 | 20,000 |  |
| 73 | 17,500 |  |
| 74 | 17,500 |  |
| 75 | 17,035 |  |
| 76 | 10,190 |  |
# ஆப்பிள் விளைச்சல் அடிப்படையில் நாடுகளின் பட்டியல்

## 10,000 டன்களுக்கு கீழ்

| தரவரிசை | நாடு | ஆப்பிள் விளைச்சல்(டன் அளவுகளில்) |
| --- | --- | --- |
| 77 | 9,850 |  |
| 78 | 8,000 |  |
| 79 | 7,100 |  |
| 80 | 7,076 |  |
| 81 | 6,543 |  |
| 82 | 5,374 |  |
| 83 | 4,282 |  |
| 84 | 3,564 |  |
| 85 | 2,248 |  |
| 86 | 1,300 |  |
| 87 | 1,269 |  |
| 88 | 1,050 |  |
| 89 | 650 |  |
| 90 | 570 |  |
| 91 | 175 |  |
| 92 | 120 |  |
| 93 | 100 |  |
# நிலக்கரி உற்பத்தி அடிப்படையில் நாடுகளின் பட்டியல்

**நிலக்கரி உற்பத்தி அடிப்படையில் நாடுகளின் பட்டியல்**, 2010ம் ஆண்டின் அடிப்படையில் 2011ம் ஆண்டு வெளிவந்த பீ.பி நிறுவனத்தின் உலக ஆற்றல் புள்ளிவிபரத்தை அடிப்படையாகக் கொண்டு தயாரிக்கப்பட்ட பட்டியலாகும் 5 மில்லியன்களுக்கு அதிகமாய் உற்பத்தி செய்த நாடுகளின் பட்டியல் பின்வருமாறு:  
| தரவரிசை | நாடு | நிலக்கரி உற்பத்தி
(மில்லியன் டன்களில்) | மொத்த
சதவிகிதம் |
| --- | --- | --- | --- |
| *World* | 7,273.3 | 100 |  |
| 1 | சீன மக்கள் குடியரசு | 3,240.0 | 48.3 |
| 2 | அமெரிக்க ஐக்கிய நாடு | 984.6 | 14.8 |
| 3 | இந்தியா | 569.9 | 5.8 |
| - | * ஐரோப்பிய ஒன்றியம்* | 535.7 | 4.2 |
| 4 | ஆஸ்திரேலியா | 423.9 | 6.3 |
| 5 | உருசியா | 316.9 | 4.0 |
| 6 | இந்தோனேசியா | 305.9 | 4.0 |
| 7 | தென்னாப்பிரிக்கா | 253.8 | 3.8 |
| 8 | செருமனி | 182.3 | 2.5 |
| 9 | போலந்து | 133.2 | 1.8 |
| 10 | கசக்ஸ்தான் | 110.8 | 1.5 |
| 11 | துருக்கி | 85.3 | 1.2 |
| 12 | கொலொம்பியா | 74.4 | 1.0 |
| 13 | உக்ரைன் | 73.3 | 1.0 |
| 14 | கிரேக்கம் (நாடு) | 68.5 | 0.9 |
| 15 | கனடா | 67.9 | 0.9 |
| 16 | செக் குடியரசு | 50.6 | 0.7 |
| 17 | வியட்நாம் | 44.1 | 0.6 |
| 18 | செர்பியா | 41.2 | 0.6 |
| 19 | வட கொரியா | 34.8 | 0.5 |
| 20 | உருமேனியா | 30.8 | 0.4 |
| 21 | பல்காரியா | 28.9 | 0.4 |
| 22 | மங்கோலியா | 27.8 | 0.4 |
| 23 | எசுத்தோனியா | 19.8 | 0.3 |
| 24 | ஐக்கிய இராச்சியம் | 18.2 | 0.2 |
| 25 | தாய்லாந்து | 17.9 | 0.2 |
| 26 | பொசுனியா மற்றும் எர்செகோவினா | 12.1 | 0.2 |
| 27 | மெக்சிகோ | 9.3 | 0.1 |
| 28 | அங்கேரி | 9.1 | 0.1 |
| 29 | Macedonia | 7.5 | 0.1 |
| 30 | எசுப்பானியா | 7.2 | 0.1 |
| 31 | பிலிப்பீன்சு | 7.2 | 0.1 |
| 32 | பிரேசில் | 5.5 | 0.1 |
| 33 | நியூசிலாந்து | 5.3 | 0.1 |
# இந்திய உணவுக் கழகம்

**இந்திய உணவுக் கழகம்** (, ) *உணவுக் கழகங்கள் சட்டம் 1964*இன் கீழ் சென்னையைத் தலைநகராகக் கொண்டு *தமிழ்நாட்டின் நெற்களஞ்சியம்* எனப்படும் தஞ்சாவூரில் முதல் மாவட்டநிலை அலுவலகம் சனவரி 14, 1965ஆம் ஆண்டில் நிறுவப்பட்டது. இது தேசிய உணவுக் கொள்கையின் கீழ்வரும் நோக்கங்களை செயல்படுத்த உருவாக்கப்பட்டது:
1. விவசாயிகளின் நன்மையைக் கருத்தில்கொண்டு பயனுறு விலை ஆதரவை நல்குவது
1. பொது விநியோக முறைக்காக நாடு முழுமையும் உணவுத் தானியங்களை வழங்குதல்
1. தேசிய உணவு பாதுகாப்பிற்காக ஏற்றுக்கொள்ளத் தக்க செய்பணி மற்றும் இடைநிலை உணவுத்தானிய இருப்பை பராமரித்தல்
# இந்திய உணவுக் கழகம்

## புள்ளிவிவரங்கள்

இந்தியாவின் பெரிய நிறுவனங்களில் ஒன்றாக இந்திய உணவுக் கழகம் உள்ளது. ஆசியாவின் மிகப்பெரும் வழங்கல் சங்கிலி மேலாண்மை நிறுவனமாகவும் விளங்கக்கூடும். ஐந்து மண்டல அலுவலகங்களுடனும் 26 வட்டார அலுவலகங்களுடனும் செயல்படுகிறது. ஒவ்வொரு ஆண்டும் இந்திய உணவுக் கழகம் இந்திய கோதுமை உற்பத்தியில் 15-20 விழுக்காடும் அரிசி உற்பத்தியில் 12-15 விழுக்காடும் கொள்முதல் செய்கிறது. இவற்றை இந்திய அரசு நிர்ணயித்த விலையில் விவசாயிகளிடமிருந்து வாங்குகிறது. இந்த விலை குறைந்தபட்ச ஆதரவு விலை (Minimum support Price) எனப்படுகிறது. தானியங்கள் சராசரி நியாய தர நிர்ணயத்தைக் கொண்டிருக்கும் வரை எந்த அளவிற்கும் கொள்முதல் செய்ய இக்கழகத்திற்குத் தடை இல்லை.
# இந்திய உணவுக் கழகம்

## செயல்பாடு

சேமிப்புக் கிடங்குகளிலிருந்து இந்தியா முழுமையும் எடுத்துச் சென்று மாநில அரசுகளுக்கு இந்திய அரசு விதித்துள்ள விலையில் வழங்குகிறது. இதனை மாநில அரசின் முகவர்கள் பொது வழங்கல் அமைப்பின் வழியாக குடும்ப அட்டை வைத்திருப்போருக்கு வழங்குகின்றனர்.(இந்திய உணவுக் கழகம் நேரடியாக பொது வழங்கலில் பங்கேற்பதில்லை; தனது கிடங்குகளிலிருந்து தானியங்கள் வெளியேறிய உடனேயே அதன் பொறுப்பு தீர்கிறது). உணவுக் கழகம் விவசாயிகளுக்கு கொடுத்த விலைக்கும் மாநில அரசுகளுக்கு விற்ற விலைக்கும் இடையே உள்ள வேறுபாட்டை, அலுவலக செலவினங்கள் உட்பட, உணவு மானியமாக ஒன்றிய அரசு வழங்குகிறது. தற்போது ஓராண்டிற்கான உணவு மானியம் ஏறத்தாழ $10 மில்லியனாக உள்ளது.  
இந்திய உணவுக் கழகத்திற்கு அடிப்படை விலைகளை தீர்மானிக்கவோ, இறக்குமதி அல்லது ஏற்றுமதி செய்யவோ முடிவெடிக்கும் அதிகாரம் இல்லை. ஒன்றிய அரசின் உணவு மற்றும் வேளாண் அமைச்சகங்களின் முடிவுகளை செயலாக்குவதே இதன் பணியாக உள்ளது.
# இந்திய உணவுக் கழகம்

## விமர்சனங்கள்

இந்திய உணவுக் கழகம் நவீன சேமிப்பு வசதிகளை கட்டமைக்கவில்லை; இதன் கிடங்குகளில் பல தகுந்த கூரையின்றி இருப்பதால் இயற்கை சீரழிவுகளால் பெரும் தானியங்கள் வீணாகின்றன. மேலும் எலி போன்றவைகளால் உட்கொள்ளப்படுவதாலும் கையாடல்களாலும் கணக்கில் இல்லா இருப்புக் குறைவு ஏற்படுகிறது. மேலும் சுகாதாரமற்ற முறையில் சேமிக்கப்படுவதால் குடும்ப அட்டைதாரர்களுக்கு தரம் குறைந்த தானியங்கள் வழங்கப்படுகின்றன. 2010-11 நிதியாண்டில் 1.56 இலட்சம் டன் உணவுத் தானியங்கள் இவ்வாறு வீணானதாக அறிவிக்கப்பட்டுள்ளது.
# விகற்பம் (யாப்பிலக்கணம்)

யாப்பிலக்கணத்தில் **விகற்பம்** எனப்படுவது ஒரு செய்யுளின் அடிகளில் இருக்கும் எதுகைகளின் விளக்கம் ஆகும். நான்கு அடிகளும் ஒரே எதுகை பெற்று வந்தால் அது **ஒரு விகற்பம்** ஆகும். இரு அடிகள் ஒரு எதுகையும், மற்ற இரு அடிகள் வேறொரு எதுகையும்,பெற்று வந்தால் அது **இரு விகற்பம்** ஆகும். இரு அடிகள் ஒரு எதுகையும், மற்ற இரு அடிகள் எதுகை பெறாமல், வேறுபட்டு வந்தால் அது **மூவிகற்பம்**.
# விகற்பம் (யாப்பிலக்கணம்)

## ஒரு விகற்பம்

கீழே காணும் பாடலில் நான்கு வரிகளிலும் ஒரேவகை எதுகைத் தொடை அமைந்து ஒரு விகற்பம் கொண்டதாக வருகிறது.  
:கடைவிலக்கிற் காயார் கழிகிழமை செய்யார்
:கொடையளிக்கண் பொச்சாவார் கோலநேர்செய்யார்
:இடையறுத்துப் போகிப் பிறனொருவன் சேரார்
:கடைபோக வாழ்துமென் பார்.
# விகற்பம் (யாப்பிலக்கணம்)

## இரு விகற்பம்

முதல் இரண்டு அடிகளும் ஒருவகை எதுகையையும் (அஞ்சல் - வஞ்சி), மூன்றாம் நான்காம் அடிகள் இன்னொரு வகையான எதுகையையும் (காணப் - மாணப்) கொண்டு அமைந்து இரு விகற்பம் கொண்டதாக வருகிறது.  
:அஞ்சல் மடவனமே உன்ற னணிநடையும்
:வஞ்சி யனையார் மணிநடையும் - விஞ்சியது
:காணப் பிடித்ததுகா ணென்றான் களிவண்டு
:மாணப் பிடித்ததார் மன்
# விகற்பம் (யாப்பிலக்கணம்)

## மூவிகற்பம்

கீழே காணும் பாடலில் முதல் இரு அடிகளிலும் எதுகைத் தொடை அமைந்து இருக்க மூன்றாம், நான்காம் அடிகள் எதுகையின்றி அமைவதால் இப்பாடல் மூன்று விகற்பம் உடையதாகிறது.  
:யாரேஎம் போல அருளுடையார் இன்கமலத்
:தாரேயுஞ் சென்னித் தமிழ்விரகன் - சீரேயும்
:கொச்சை வயன்தன் குரைகழற்கே மெச்சி
:அடிமைசெயப் பெற்றேன் அறிந்து
# ஆல்ஃபா-லினோலெனிக் அமிலம்

**ஆல்ஃபா-லினோலெனிக் அமிலம்** (α-Linolenic acid; ALA) என்னும் கரிமச் சேர்மம் பல்வேறு பொதுவான தாவர எண்ணெய்களிலும், கொழுப்புகளிலும் காணப்படுகின்றது. இதன் கட்டமைப்பைக் கொண்டு *அனைத்து ஒருபக்க*-9,12,15-ஆக்டாடெக்காடிரையீனோயிக் அமிலம் என்றும், உடலியக்கவியலில் ஒமேகா-3 (18:3; *n*−3) என்றும் அழைக்கப்படுகின்றது.  
ஆல்ஃபா-லினோலெனிக் அமிலம் மூன்று ஒருபக்க இரட்டைப்பிணைப்புகளைக் கொண்ட பதினெட்டு கார்பன் தொடரி கார்பாக்சிலிக் அமிலமாகும். முதலாவது இரட்டைப்பிணைப்பானது கொழுப்பு அமிலத்தின் மீத்தைல் முனையிலிருந்து மூன்றாவது கார்பனில் அமைந்துள்ளது. இதை ஒமேகா (*ω* அல்லது *n*) முனை என்கிறோம். எனவே, ஆல்ஃபா-லினோலெனிக் அமிலம் ஒரு பல்நிறைவுறா ஒமேகா-3 கொழுப்பு அமிலமாகும். இது பல்நிறைவுறா ஒமேகா-6 கொழுப்பு அமிலமான காமா-லினோலெனிக் அமிலத்தின் மாற்றியனாகும்.
# ஆல்ஃபா-லினோலெனிக் அமிலம்

## வரலாறு

ஆல்ஃபா-லினோலெனிக் அமிலம் முதன்முதலாக ரோல்லெட் என்பவரால் பிரித்தெடுக்கப்பட்டது,. கிரீன்-ஹில்டிட்ச்சின் 1930-ஆம் ஆண்டு கணக்கெடுப்பில் ஆல்ஃபா-லினோலெனிக் அமிலம் குறிக்கப்பட்டுள்ளது. ஆல்ஃபா-லினோலெனிக் அமிலம் முதன்முதலாக 1995-ஆம் ஆண்டு செயற்கையான முறையில் தொகுக்கப்பட்டது.
# ஆல்ஃபா-லினோலெனிக் அமிலம்

## உணவு மூலங்கள்

விதைகளிலிருந்துப் பெறப்படும் எண்ணெய்கள் ஆல்ஃபா-லினோலெனிக் அமிலத்தின் வளமையான மூலங்களாகும்; உதாரணமாக, காட்டுக்கடுகு, ரேப் விதை, சோயா அவரை, அக்ரூட் பருப்பு, ஆளிவிதை எண்ணெய், சணல்விதை, பெரில்லா எண்ணெய், உருத்திர சடை(சப்ஜா) மற்றும் நார்ச்செடி. ஆல்ஃபா-லினோலெனிக் அமிலம் அகன்றஇலைத் தாவரங்களின் பச்சை இலைகளின், ஒளிச்சேர்க்கைக்குக் காரணியாக உள்ள, தைலகாய்டு சவ்வுகளிலிருந்தும் பெறப்படுகிறது. ஆல்ஃபா-லினோலெனிக் அமிலம் இரண்டு மணி நேரத்திற்கு வெண்ணெயைப் போன்று 177 டிகிரி செல்சியஸ் வெப்பநிலையைத் தாங்கும் திறன் கொண்டுள்ளதால், பல்வேறு சமையல்களில் உபயோகமாக உள்ளது .
# ஆல்ஃபா-லினோலெனிக் அமிலம்

## இவற்றையும் காண்க

- அத்தியாவசிய கொழுப்பு அமிலம்
- லினோலெயிக் அமிலம்
- காமா-லினோலெனிக் அமிலம்
# விக்கிப்பீடியா:தரவுத்தள கட்டுரைகள்/ஒழுங்கமைவு

## முந்தைய தரவுத்தள கட்டுரைகள் ஒழுங்கமைவு

### திரைப்படத் தரவுக் கட்டுரைகள்

நிரோஜன் சக்திவேல் உருவாக்கிய Ganeshbot உருவாக்கிய NatkeeranBot உருவாக்கிய இதழ்கள் குறித்த கட்டுரைகள். எடுத்துக்காட்டு: தமிழர் நாடு (இதழ்), புள்ளி (இதழ்)  
தேவைப்படும் மேம்பாடுகள்:  
- தகுந்த உசாத்துணை / வெளி இணைப்பு சேர்க்க வேண்டும்.
- இதழ்களின் அட்டைப்படம் கிடைத்தால் சேர்க்க வேண்டும்.
# விக்கிப்பீடியா:தரவுத்தள கட்டுரைகள்/ஒழுங்கமைவு

## முந்தைய தரவுத்தள கட்டுரைகள் ஒழுங்கமைவு

### துடுப்பாட்டக்காரர்கள் குறித்த கட்டுரைகள்

P.M.Puniyameen உருவாக்கிய Sodabot மூலம் சில மேம்பாடுகள் தானியக்கமாகச் செய்யப்பட்டு வருகின்றன. கூடுதலாகத் தேவைப்படும் மேம்பாடுகளை அதன் பேச்சுப் பக்கத்தில் தெரிவிக்கலாம்.
- தகவல் சரி பார்ப்பு: ஆயிரக்கணக்கான கட்டுரைகளை ஒவ்வொன்றாகச் சரி பார்க்க இயலாவிட்டாலும், அவ்வப்போது ஏதாவது சில கட்டுரைகளைப் படித்துப் பார்த்து தகவல் சரி பார்க்க வேண்டும்.
- தகவற் பெட்டி சேர்ப்பு.
- தகவல் இற்றைப்படுத்தல்.
# பிலாவடி கருப்பு

**பிலாவடிக் கருப்புசாமி** என்பவர் தமிழ்நாட்டின் விருதுநகர் மாவட்டம், வத்திராயிருப்பு மற்றும் பேரையூர் வட்டங்களுக்கு இடையே, அமைந்துள்ள சதுரகிரி மலையில் சதுரகிரி சுந்தரமகாலிங்கம் மலைக்கோவிலின் காவல் தெய்வம் ஆவார். சுந்தரமகாலிங்கத்தை வணங்கச் செல்பவர்கள் முதலில் பலா மரத்தின் அடியில் குடிகொண்டுள்ள கருப்பசாமியை வணங்கி விட்டுத்தான் செல்ல வேண்டும் என்பது மக்கள் நம்பிக்கை.
# பிலாவடி கருப்பு

## தைலக்கிணறு

சதுரகிரியில் தைலக் கிணறு ஒன்று உள்ளது. சித்தர்கள் இங்கு இரசவாதம் செய்வதற்காகத் தயாரித்த மூலிகைக் குழம்பின் மிச்சத்தை இந்தத் தைலக்கிணற்றில் கொட்டிய பின்னர், கிணற்றிற்கு காவலாக கருப்பசாமி என்னும் காவல் தெய்வத்தை நியமித்ததாகவும், இந்தக் தெய்வம், இக்கிணற்றை பொதுமக்களின் பார்வையிலிருந்து மறைத்து வைத்துப் பாதுகாத்து வருவதாகவும் செவிவழிக் கதைகள் இங்கு வலம் வருகின்றன. பதினெட்டு சித்தர்களில் ஒருவரான போகர் இயற்றிய போகர் ஜெனன சாகரம் என்னும் நூலில் இந்தத் தைலக் கிணற்றின் அமைப்பு குறித்து விவரிக்கும் ஒரு பாடல் இடம்பெற்றுள்ளது.
காதமற் கப்பலாக
வாச்சரியம் பெரியதாகப் பாறையொன்று”
“ஆமென்ற பாறையிலே குழிதானுண்டுமதில்
நல்லதொரு தயிலமெல்லா மூடினேனே
மூனேன் கருப்பனையங் காவல்வைத்து  
விளக்கம்: கப்பல் போன்று காணப்படும் பெரிய பாறையில் இங்கு உள்ளது. இந்தப் பெரிய பாறையில் உள்ள குழியில் மிகவும் அரிதான தைலத்தைக் கொட்டி மூடினேன். இந்தக் குழிக்குக் கருப்பனைக் காவலாக வைத்துள்ளேன் என்று இப்பாடலில் போகர் குறிப்பிட்டுள்ளது கவனிக்கத்தக்கது.
# பிலாவடி கருப்பு

## பிலாவடி கருப்பசாமி சன்னதி

தைலக்கிணற்றை ஒட்டி ஒரு பலா மரத்தின் கீழே பிலாவடி கருப்பசாமி சன்னதி அமைந்துள்ளது. எனவே இவர் பிலாவடிக் கருப்பு (பலா மரத்தடிக் கருப்பு) என்று அழைக்கப்படுகிறார். பாறையை ஒட்டி அமைக்கப்பட்டுள்ள பீடத்தில் இரு கைகளுடன் நின்ற கோலத்தில் கருப்பசாமியின் சிற்பம் அமைந்துள்ளது. இடுப்பில் கங்கு வைத்து இறுக்கிக் கட்டிய கச்சையுடன், அகலத் திறந்த விழிகள், முறுக்கு மீசையுடன் காணப்படும் இச்சிற்பத்தின் இரண்டு கைகளுள் வலது கை ஓங்கிய வலது கை வீச்சரிவாளை ஏந்தியவாறும், இடது கை கதை மற்றும் சங்கு ஏந்தியவாறும் காட்டப்பட்டுள்ளன. இந்த பலா மரத்தில் ஒரு பலாக்காய் விழுந்தால் தான் அடுத்த காய் காய்க்குமாம்.
# பிலாவடி கருப்பு

## தல வரலாறு

சுந்தர மகாலிங்கமான சிவன் சதுரகிரியில் இருந்து சிறப்பு பெறுவதற்கு காரணம் இந்த பிலாவடி கருப்பு தான் என்கிறார்கள். காவல் தெய்வமான பிலாவடி கருப்பு காவல் செய்யும் பசுக்களின் பாலை சிவன் தினமும் தெரியாமல் குடித்துவிடுவாராம். ஒரு நேரம் கருப்பசாமியிடம் சிவன் சிக்கிக்கொண்டு பிரம்படி பட்டாராம். பின்னர் பிலாவடி கருப்புக்கு சிவன் தரிசனம் தந்ததனால் பிலாவடிக் கருப்புசாமி சதுரகிரியில் சிறப்பு பெற்றதாக தலவரலாறு கூறுகிறது.
# பிலாவடி கருப்பு

## இதனையும் காண்க

- சுந்தரமகாலிங்கம் மலைக்கோயில்
- சதுரகிரி சந்தனமகாலிங்கம் கோயில்
# ஜகன்மோகினி

**ஜகன்மோகினி** இராகம் கருநாடக இசையில் பயன்படும் இராகங்களில் ஒன்றாகும். இது 15வது மேளகர்த்தா இராகமாகிய, "அக்னி" என்றழைக்கப்படும் 3வது சக்கரத்தின் 3 வது மேளமாகிய மாயாமாளவகௌளையின் ஜன்னிய இராகம் ஆகும். இது ஔடவ-ஷாடவ இராகம் ஆகும். இது உபாங்க இராகம் ஆகும்.
# ஜகன்மோகினி

## இலக்கணம்

| அவரோகணம்: | ஸ் நி<sub>3</sub> ப ம<sub>1</sub> க<sub>3</sub> ரி<sub>1</sub> ஸ | } |
| --- | --- | --- |  
- இந்த இராகத்தில் ஷட்ஜம், சுத்த ரிஷபம் (ரி<sub>1</sub>), அந்தர காந்தாரம் (க<sub>3</sub>), சுத்த மத்திமம்(ம<sub>1</sub>), பஞ்சமம், காகலி நிஷாதம் (நி<sub>3</sub>) ஆகிய சுரங்கள் வருகின்றன.
- ஆரோகணத்தில் ரி, த வர்ஜம். அவரோகணத்தில் த மட்டும் வர்ஜம்.
# ஜகன்மோகினி

## உருப்படிகள்

| கிருதி | *"சோபில்லு சப்தசுவர"* | ரூபகம் | தியாகராஜர் |  |
| --- | --- | --- | --- | --- |
| கிருதி | *"மாமவ சததம்"* | ஆதி | தியாகராஜர் |  |
| கிருதி | *"சிவகாமசுந்தரி"* | ரூபகம் | கோபாலகிருஷ்ண பாரதியார் |  |
| கிருதி | *"எங்கும் நிறைந்த"* | கண்டசாபு | எம். எம். தண்டபாணி தேசிகர் |  |
| கிருதி | *"ஸ்ரீ சுபதேவ"* | ரூபகம் | முத்தையா பாகவதர் |  |
| கிருதி | *"காணமல் இருந்தால்"* | ஆதி | முத்துத் தாண்டவர் | } |
# ஜனசம்மோதினி

**ஜனசம்மோதினி** இராகம் கருநாடக இசையில் பயன்படும் இராகங்களில் ஒன்றாகும். இது இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகம் ஆகும்.
# ஜனசம்மோதினி

## இலக்கணம்

இந்த இராகத்தில் சட்சம் (ச), சதுசுருதி ரிஷபம் (ரி<sub>2</sub>)ம் அந்தர காந்தாரம் (க<sub>3</sub>), பஞ்சமம் (ப), சதுச்ருதி தைவதம் (த<sub>2</sub>) மற்றும் கைசிகி நிஷாதம் (நி<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>2</sub> த<sub>2</sub> ப க<sub>3</sub> க<sub>3</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் 6 சுரங்களும் உள்ளன. இதனால் இது "ஷாடவ" இராகம் எனப்படுகின்றது.
# எச்பிஓ

**ஹோம் பாக்ஸ் ஆபிஸ்** (எச்பிஓ, *HBO*) ஆனது அமெரிக்க கட்டண மற்றும் கம்பிவட தொலைக்காட்சி. இது டைம் வார்னர் நிறுவனத்திற்கு சொந்தமானது. 2011 மார்ச் வரை எச்பிஓவின் நிகழ்ச்சிகள் 28.2 மில்லியன் சந்தாதாரர்களை அமெரிக்காவில் சென்றடைந்துள்ளது. இதன் மூலம் அமெரிக்காவில் தொலைக்காட்சி ஒளிபரப்பில் இரண்டாவது இடத்தில் உள்ளது. என்கோர் தொலைக்காட்சி நிகழ்ச்சிகள் 32.8 மில்லியன் சந்தாதாரர்களை கொண்டுள்ளது.. அமெரிக்காவில் மட்டுமல்லாது எச்பிஓ உலகின் 151 நாடுகளில் ஒளிபரப்புகிறது.
# 1848 ஆம் ஆண்டுப் புரட்சிகள்

**1848 ஆம் ஆண்டின் ஐரோப்பியப் புரட்சிகள்** (*European Revolutions of 1848*), சில நாடுகளில் **நாடுகளின் புத்துயிர்ப்பு**, **மக்களின் புத்துயிர்ப்புக் காலம்** அல்லது **புரட்சி ஆண்டு** எனப்படுபவை 1848ஆம் ஆண்டில் ஐரோப்பா முழுமையும் ஏற்பட்ட தொடர் அரசியல் எழுச்சிகளாகும். இதுவே முதலும் கடைசியுமான ஐரோப்பா அளவிலான வழமையான ஆட்சி பீடங்களின் வீழ்ச்சியாகும். ஆயினும் ஓராண்டுக்குள்ளேயே பிற்போக்குச் சக்திகள் மீண்டெழுந்து புரட்சிகள் பிசுபிசுத்தன. இந்தப் புரட்சி அலை முதலில் பிரான்சில் 1848 பெப்ரவரியில் துவங்கியது. உடனேயே பெரும்பாலான ஐரோப்பாவிலும் இலத்தீன் அமெரிக்காவின் சில பகுதிகளிலும் பரவியது. ஐம்பதுக்கும் மேற்பட்ட நாடுகளில் புரட்சி எழுந்த போதும் பன்னாட்டு புரட்சியாளர்களிடம் எந்தவொரு ஒற்றுமையோ ஒருங்கிணைப்போ இருக்கவில்லை. இந்தப் புரட்சிக்கு ஐந்து காரணிகளாகக் கூறப்படுபவை: அரசியல் தலைமையின் மீதான பரவலான நம்பிக்கையின்மை; மக்களாட்சி மற்றும் கூடுதல் பங்கேற்க விழைவு; உழைப்பாளர்களின் கோரிக்கைகள்; தேசிய எழுச்சி; இறுதியாக, மன்னர்கள், பிரபுக்கள், படைத்துறை மற்றும் விவசாயிகளிடம் குழுமிய பிற்போக்குவாதிகள். இந்த எழுச்சிப் போராட்டங்களை உறுதியற்ற தற்காலிக சீர்திருத்தவாதிகள், நடுத்தர மக்கள், தொழிலாளிகள் தலைமையேற்று நடத்தினர்; அவர்களால் நெடுங்காலம் தாக்குப் பிடிக்க இயலவில்லை. பல்லாயிரக்கணக்கான மக்கள் கொல்லப்பட்டனர், பலர் நாடு கடத்தப்பட்டனர். இவற்றால் எழுந்த குறிப்பிடத்தக்க சீர்திருத்தம் ஆஸ்திரியாவிலும் அங்கேரியிலும் நிலச்சுவான்தார்களின் அமைப்பு நீக்கப்பட்டதுதான். பிரான்சு, செருமனி, இத்தாலி, ஆஸ்திரியா நாடுகளில் குறிப்பிட்டத் தாக்கமேற்படுத்திய இந்த புரட்சிகள் உருசியா, பெரிய பிரித்தானியா, எசுப்பானியா, சுவீடன், போர்த்துக்கல், அல்லது உதுமானியப் பேரரசை எட்டவில்லை.
# 1848 ஆம் ஆண்டுப் புரட்சிகள்

## நிகழ்வுகள்

### இத்தாலிய நாடுகள்

1848 ஜனவரி முதல் பெரிய புரட்சி சிசிலியில் வெடித்தது எனினும் இது அதிகமாக கவனிக்கப்படவில்லை. போர்போன் ஆட்சிக்கு எதிராக 16 மாதங்களுக்கு இது நீடித்தது. அந்த மாதங்களில் இத்தாலியக் கூட்டமைப்பில் அரசியலமைப்பு உருவானது. 1860-61 இல் போர்போன் இராச்சியம் ரிசொர்மெண்டோவால் இரண்டு சிசிலிக்களாக பிரிந்தது.
# 1848 ஆம் ஆண்டுப் புரட்சிகள்

## நிகழ்வுகள்

### பிரான்சு

பிரான்சில் *கம்பஜ்நே டெஸ் பான்குட்* ஒடுக்கப்பட பின்னர் "பிப்ரவரி புரட்சி" ஏற்பட்டது. இந்தப் புரட்சி பிரெஞ்சு பொதுமக்களிடையே தேசியவாத மற்றும் குடியரசு கொள்கைகளை கொண்ட மக்களால் நிகழ்த்தப்பட்டது என்று நம்பப்படுகிறது. அது லூயி பிலிப்பின் முடியாட்சியை முடிவுக்குக் கொண்டு வந்து இரண்டாம் பிரெஞ்சுக் குடியரசு உருவாக வழிவகுத்தது. இந்த அரசு 1852 இல் லூயி-நெப்போலியன் தலைமையில் இரண்டாம் பிரெஞ்சுப் பேரரசை உருவாக்கியது.
# 1848 ஆம் ஆண்டுப் புரட்சிகள்

## செருமானிய மாநிலங்கள்

தெற்கு மற்றும் மேற்கு செருமனி மாநிலங்களில் பெரிய மக்கள் கூட்டங்கள் மற்றும் வெகுசன ஆர்ப்பாட்டங்கள் மூலம் "மார்ச் புரட்சி" நடைபெற்றது. எனினும் இதில் போராடியவர்களுக்கிடையே ஒற்றுருமை இல்லாததால் இது ஒடுக்கப்பட்டது.
# 1848 ஆம் ஆண்டுப் புரட்சிகள்

## டென்மார்க்

17 ஆம் நூற்றாண்டின் முதல் முடியாட்சி அமைப்பு மூலம் நிர்வகிக்கப்பட்ட டென்மார்க். அரசர் எட்டாம் கிரிஸ்துவ அரசர் 1848 ல் இறந்த பின்னர் விவசாயிகள் மற்றும் தாராளவாதிகள் இருந்து எதிர்ப்பு கிளம்பியது.இதன் முடிவில் *ரிக்ஸ்டாக்* என்ற பாரளமன்றத்துடன் அதிகாரத்தை பகிர்ந்து கொள்ள சம்மதித்தார்.
# எஃகு தயாரித்தல்

**எஃகு தயாரித்தல்** என்பது இரும்பு தாதுவிலிருந்து எஃகு தயாரித்தலில் இரண்டாம் நிலையாகும். இந்த நிலையில் இரும்பிலிருந்து சல்பர், பாஸ்பரஸ் மற்றும் அதிகப்படியான கார்பன் ஆகிய மாசுப்பொருள்கள் நீக்கப்படுகின்றன. பின் இதில் கலப்பு உலோகங்களான நிக்கல், குரோமியம், மாங்கனீசு, வனேடியம் போன்றவை சேர்க்கப்பட்டு தேவையான எஃகு தயாரிக்கப்படுகிறது.
# எஃகு தயாரித்தல்

## தோற்றம்

எஃகு முதன் முதலில் எஃகு செய்தது இந்தியாவில் என்றாலும் பிறகு இத்தொழில் முன்னேற்றமடையவில்லை. 1700-ல் பெல்ஜிய நாட்டில் இம்முறை திரும்பக் கண்டுபிடிக்கப்பட்டது. தேனிரும்பிலுள்ள கரியின் விகிதத்தை அதிகப்படுத்தும் வழியைச் சுமார் 1722-ல் ரோமர் (Reaumur) என்பவர் கண்டுபிடித்தார். உருக்கின எஃகை உடனே பாளங்களாக வார்த்துக் காய்ச்சிச் சம்மட்டிகளால் அடித்து உருவாக்கினார்கள். மூசைகளில் 56-80 இராத்தல் எஃகை உருக்கிச் சுத்தமான மூலப்பொருள்களிலிருந்து உயர்ந்த இரக எஃகு தயாரிக்கப்பட்டது.
# எஃகு தயாரித்தல்

## பெஸ்ஸிமர் முறை

இம்முறையில் (Bessemer process) ஆயுதங்களில் பயன்படும் எஃகில் கரி 1% இருக்கும். இதை விடக் குறைவான கரியுள்ள எஃகு கட்டட வேலைகளுக்குப் பயன்படுகிறது 1856-ல் ஹென்ரி பெஸ்ஸிமர் என்ற அறிஞர் கண்டுபிடித்த முறையினால் இவ்வகை எஃகைத் தயாரிப்பது எளிதாயிற்று. இதனால் எஃகின் விலை ஐந்திலொரு பங்காகக் குறைந்தது. இம்முறையில் இரும்பை உருக்கி, அதன் வழியே காற்றை ஊதி அதிலுள்ள அசுத்தங்களை எரித்துத் தூய எஃகைப் பெறுகிறார்கள்.  
மஷட் (Mushet) என்பவரால் இம்முறை இன்னும் சீர்திருத்தப்பட்டது. இம்முறையை அமில முறையென்றும், உப்பு மூல முறையென்றும் இரண்டாகப் பிரிக்கலாம். சிலிக்காவினால் ஆன கற்களால் உட்புறம் கட்டப் பட்ட பெரிய எஃகு கலம் அமிலமுறையில் பயன்படுகிறது. இது சுமார் 20 அடி உயரமும், 10 அடி. வீட்டமும் உள்ளது. கிடையான அச்சில் இதை முன்னும் பின்னும் சாய்க்கக் கூடியவாறு இது அமைந்திருக்கும். கலத்தைச் சாய்த்து 1.3000 வெப்பநிலையில் 15-20 டன் எஃகு இதற்குள் கொட்டப்பட்டு, அதன் அடியிலுள்ள துவாரங்களின் வழியே காற்று ஊதப்படுகிறது. கலத்தை நேராக நிமிர்த்தினால், அதற்குள் பல வினைகள் நிகழ்ந்து, சிலிக்கனும் மாங்கனீஸும் ஆக்சைடுகளாக மாறிக் கசடாக மிதக்கின்றன. இந்த வினைகளினால் தோன்றும் வெப்பம் எஃகை உருகிய நிலையிலேயே வைக்கிறது. இதிலுள்ள சரியானது ஆக்சிஜனுடன் கூடிக் கார்பன்மானாக்சைடாக மாறிக் கலத்தின் வாயில் ஒளிவிட்டு எரிகிறது. இச்சுடர் தணிந்ததும் காற்று ஊதுவதை நிறுத்திக் கலக்தைச் சாய்த்தால் அதற்குள் கொதிக்கும் நிலையிலுள்ள மிருதுவான வகை எஃகும் அதன் மேற்பரப்பில் மிதக்கும் கசடும் இருக்கும். இதைக் கீழுள்ள பெரிய அகப்பைகளில் கொட்டி, அதனுடன் இரும்பு-மாங்கனீஸ் கலவையைச் சிதளவு சேர்த்துத் தேவையான அளவு கரியையும் கலந்து பாளங்களாக வார்க்கலாம்.  
இம்முறையில் இரும்பிலுள்ள பாஸ்வரத்தை அகற்ற முடிவதில்லை. ஆகையால் பாஸ்வரத்தின் அளவு 0.08 சதவிகிதத்திற்கும் குறைவான இரும்புவகைகளுக்கு இம்முறை ஏற்றது. பாஸ்வரம் அதிகமான 1-5-2.5% இரும்புவகைகளி லிருந்து எஃகைப் பெறத் தாமஸ், சில்கிரைஸ்ட் என்ற இரு அறிஞர்கள் பெஸ்ஸிமர் முறையில் ஒரு மாறுதலைச் செய்தனர். இதில் கலத்தின் உட்புறம் உப்புமூலத் தன்மையுள்ள டாலமைட்டு, மாக்னசைட்டு ஆகிய பொருள்களில் ஒன்றால் அமைக்கப்படுகிறது. காற்றை ஊதுமுன் தேவையான அளவு சுண்ணாம்பும் சேர்க்கப் படுகிறது. ஆகையால் உருகிய இரும்பிலுள்ள பாஸ்வரம் இச்சுண்ணாம்புடன் கூடிக் கால்சியம் பாஸ்பேட்டாக மாறிக் கசட்டுடன் கலந்து பிரிந்துவிடுகிறது.
# எஃகு தயாரித்தல்

## திறந்த கணப்பு முறை

இம்முறையானது, (The open hearth process) 1850-ல் சீமன்ஸ் சகோதரர்கள் (Siemens brothers) உயர்ந்த சூடு தரும் உலைகளைப்பற்றி ஆராய்ச்சி செய்துகொண்டிருந்தார்கள். அதுவரை நிலக்கரி அல்லது கல்கரியை எரிக்கும் உலைகளில் உயர்ந்த வெப்பநிலைகளைப் பெற முடியாமலிருந்தது. வாயு எரிபொருளைப் பயன்படுத்தி, எரிவதால் தோன்றும் வாயுக்கள் உள்ளே நுழையும் வாயுக்களைச் சூடேற்றி, அதிகமான வெப்பத்தைப் பெறும் முறைகளை அவர்கள் கையாண்டனர். இத்தகைய உலையில் பெரிய அளவில் எஃகைத் தயாரிக்க முடிந்தது. இதற்காகப் பயனாகும் உலை திறந்தபடி உள்ள பெரிய கணப்பையும், வளைவான கூரையையும், சூட்டை மீண்டும் பெறும் அறைகளையும் கொண்டது. இந்த அறைகளில் உலையிலிருந்து வெளியேறும் வாயுக்களைச் செலுத்தும்போது அவை உயர்ந்த சூட்டைப் பெறும். சூடேறிய அறைகளில் உககளுள் நுழையும் காற்றையும், எரிவாயுவையும் செலுத்தினால் அவை குடேறி உலைக்குள் எரிந்து உயர்ந்த வெப்பத்தைத் தரும். முதலில் உலைவாயுக்களையும், பின்னர் எரிவாயுவையும் காற்றையும் மாறிமாறிச் செலுத்தி, உலைக்குள் அதிகமான வெப்பத்தைப் பெறலாம். எஃகைத் தயாரிப்பதற்குத் தேவையான பொருள்கள் கணப்பின் ஒரு பக்கத்திலிருந்து கொட்டப்படும். உருகின எஃகும் கசடும் மறுபக்கத்திலிருந்து வெளியேறும். சுமார் 300 டன் வரை உலோகத்தைக் கொள்ளத்தக்க பெரிய கணப்பைக்கொண்ட உலைகள் உண்டு. இவற்றைச் சிறிது சாய்த்து, உருசிய எஃகையும் கசட்டையும் வெளியேற்றலாம். இவற்றின் உட்புறம் மாக்னசைட்டு, டாலமைட்டுப் போன்ற உப்பு மூலப்பொருள்களால் கட்டப் பட்டிருக்கும்.  
எஃகு தயாரிப்பிற்குத் தேவையான இரும்பு அருகிலேயே பிரித்தெடுக்கப்பட்டால், உருகிய நிலையிலேயே அது இங்கே கொண்டுவரப்படும். இல்லையேல் வார்ப்பிரும்புக் கட்டிகளையே உலைக்குள் இடவேண்டும். வார்ப்பிரும்பையும், பழைய எஃகின் துண்டங்களையும் தேவையான விகிதத்தில் கலந்து இம்முறையில் பயன் படுத்துகிறார்கள். இவற்றோடு சுண்ணாம்புக்கல்லையும் நல்ல ரக இரும்புக் கனியத்தையும் கலந்து எந்திரங்களால் உலைக்குள் கொட்டுகிறார்கள். எஃகின் துண்டங்கள் உருகும்போது உருகின இரும்பை உலையில் கொட்டுகிறார்கள். அதன் சூட்டினால் கலவையிலுள்ள சிலிக் கனும் மாங்கனீஸும் கசடாகி மேலே வருகின் றன. சுண்ணாம்புக் கல்லிலுள்ள கார்பன்டையாக்சைடு பிரிவதால் தோன்றும் கால்சியம் ஆக்சைடு கலவையிலுள்ள சிலிக்காவுடன் கூடிக் கசடாகிறது. இக்கசடானது உலோகப் பரப்பில் மிதந்து, உலோகம் ஆக்சிகரணிக்காது பாதுகாக்கிறது. இதன் தோற்றத்தையும் ரசாயன அமைப்பையும் ஆராய்ந்தும், எஃகின் தன்மையைப் பகுத்தறிந்தும், தேவையான பொருள்களை அவ்வப்போது உலோகத்துடன் கலந்தும் எஃகின் தரத்தை மிகத் திருத்தமாகக் கட்டுப்படுத்தலாம். வேறு உலோகங்களைக் கலந்து கலவை எஃத வகைகளைத் தயாரிக்கலாம். எஃகின் பக்குவம் சரியாக உள்ள நிலையில் அது அடுப்பிலிருந்து வெளியேற்றப்பட்டுப் பெரிய கலங்களில் கொட்டப்படுகிறது
# வெப்பப் பதனிடல்

**வெப்பப் பதனிடல்** (*Heat treating*) என்பது உலோகத்தின் இயற்பியல் பண்பை மாற்றும் செயலமுறையாகும். சில சமயம் வேதியல் பண்பையும் மாற்றவும் வெப்பப் பதனிடல் பயன்படுகிறது. உலோகத் தொழிற்கலையில் வெப்பப் பதனிடல் முக்கிய இடம் வகிக்கிறது. கண்ணாடி போன்ற மற்ற பொருள்களுக்கும் வெப்பப் பதனிடல் பயன்படுகிறது. வெப்பப் பதனிடலில் சூடாக்குதல் மற்றும் குளிர்வித்தல் போன்ற பலநிலை செயல்பாடுகளை கொண்டது. இந்த செயல்முறை மூலம் உலோகத்தை மென்மையாக்கவும் மற்றும் உறுதியேற்றவும் முடியும். வெப்பப் பதனிடல் தொழில் நுட்பம் தன்மையாக்கல், காய்ச்சிக்குளிரவைத்தல், புறக்கடினப்படுத்துதல், கடினப்படுத்தல் மற்றும் வெப்பம் தணித்தல் போன்றவற்றை உள்ளடக்கியது.
# ஸ்பைஸ் ஜெட்

**ஸ்பைஸ் ஜெட்** (*SpiceJet*) இந்தியாவின் குர்கானை தலைமையிடமாக கொண்ட ஒரு குறைந்தசெலவு விமானசேவை நிறுவனம் ஆகும். இது இந்தியாவின் நான்காவது பெரிய விமானசேவை வழங்கும் நிறுவனமாகும். இது 34 இந்திய நகரங்கள் மற்றும் 7 வெளிநாட்டு நகரங்களுக்குத் தினமும் 273 க்கும் மேற்பட்ட விமானங்களை இயக்குகிறது. 2010 ஆம் ஆண்டு, சேவை தொடங்கி 5 ஆண்டுகள் ஆகிவிட்டதன் காரணமாக வெளிநாட்டு முனையங்களுக்கு இயக்க அனுமதி கொடுக்கப்பட்டது. முதல் வெளிநாட்டு சேவையாக டில்லியிலிருந்து காத்மண்டுவிற்கு விமான சேவை இயக்கப்பட்டது. இது 2007 இல் ஸ்கைட்ராக்ஸால் தென் ஆசியா மற்றும் மத்திய ஆசியா பகுதியில் சிறந்த குறைந்த செலவு விமான நிறுவனமாக வாக்களிக்கப்பட்டது.
# ஸ்பைஸ் ஜெட்

## உரிமை

இந்த நிறுவனம் அஜய் சிங் என்பவரால் தொடங்கப்பட்டது. இதனுடைய பங்குகளை சன் குழுமத்தை சார்ந்த கலாநிதி மாறன் 2010 ஆம் ஆண்டு சூன் மாதம் வாங்கினார். ஸ்பைஸ் ஜெட் நிறுவனம் சந்தித்த நிதி நெருக்கடியை தொடர்ந்து, 2015 ஆம் ஆண்டு அந்நிறுவனத்தின் முந்தைய தலைவரான அஜய்சிங்கிற்கு, ஸ்பைஸ் ஜெட் நிறுவனத்தைக் கலாநிதி மாறன் கைமாற்றினார்.  
737-900ER ரக விமானம்]]
# ஸ்பைஸ் ஜெட்

## சேவைகள்

ஸ்பைஸ்ஜெட்டின் உள்ளூர் சேவைகள் மும்பை, புது டெல்லி, சென்னை, கொல்கத்தா, பெங்களூர் போன்ற முக்கிய நகரங்களை இணைகின்றது. ஸ்பைஸ்ஜெட்டின் சர்வதேச சேவைகள் காத்மாண்டு, கொழும்பு, மாலத்தீவு, துபாய் மற்றும் சார்ஜா ஆகிய இடங்களை இணைகின்றது.
# ஸ்பைஸ் ஜெட்

## விருதுகள்

- DGCA வின் படி பிப்ரவரி மாதத்தில் (2014), DGCA வின் படி சரியான பயண நேரத்திற்கு கொண்டு சென்றதற்கான முதல் பரிசு டெல்லி, மும்பை, பெங்களூர் மற்றும் ஹைதராபாத் போன்ற இடங்களுக்காக வழங்கப்பட்டது.
- DGCA வின் படி ஜனவரி மாதத்தில் (2014), DGCA வின் படி சரியான பயண நேரத்திற்கு கொண்டு சென்றதற்கான முதல் பரிசு பெங்களூர், சென்னை, டெல்லி, ஹைதராபாத், கொல்கத்தா மற்றும் மும்பை போன்ற இடங்களுக்காக வழங்கப்பட்டது.
- DGCA வின் படி டிசம்பர் மாதத்தில் (2013), DGCA வின் படி சரியான பயண நேரத்திற்கு கொண்டு சென்றதற்கான முதல் பரிசு பெங்களூர், சென்னை, டெல்லி, ஹைதராபாத், கொல்கத்தா மற்றும் மும்பை போன்ற இடங்களுக்காக வழங்கப்பட்டது.
- அவுட்லுக் டிராவலரால் இந்தியாவின் சிறந்த குறைந்த செலவு விமான சேவைக்கான விருது வழங்கப்பட்டது (2008, 2010, 2011 மற்றும் 2012).
- 2012 ஆம் ஆண்டிற்கான இந்தியாவின் சர்வதேச குறைந்த செலவு விமான சேவைக்கான விருதினை டிராவல் ஏஜென்ட்ஸ் அசோஸியேஷன் ஆஃப் இந்தியா நிறுவனம் வழங்கியது.
- இந்தியாவின் சிறந்த விமானசேவைக்காக LCC-டொமஸ்டிக் விருது டிராவல் அண்ட் ஹாஸ்பிடாலிட்டியால் வழங்கப்பட்டது.
- உலகின் குறைந்த செலவு விமான சேவைக்கான ஆசிய பசுபிக் கூட்டத்தில் சிறந்த வலைதளத்திற்கான விருது வழங்கப்பட்டது (2010 மற்றும் 2012).
- வாடிக்கையாளர்களின் மனதிருப்தி மற்றும் வணிக வளர்ச்சிக்கான விருது CIO 100 விருதுகளில் வழங்கப்பட்டது (2007, 2008, 2009, 2011 மற்றும் 2012).
- மார்ஸ்-ஆல் ஹிந்துஸ்தான் டைம்ஸ்-க்காக எடுக்கப்பட்ட கணக்கெடுப்பில் இந்தியாவின் சிறந்த குறைந்த செலவு விமான சேவைக்கான விருது வழங்கப்பட்டது.
- பல்வேறு சேனல்கள் மற்றும் விநியோகத்திற்காக வேர்ல்டு டிராவல் மார்க்கெட் விருது வழங்கப்பட்டது (2009).
- சிறந்த செலவு மேலாண்மைக்கான தேசிய விருது (ICWAI) 2009 ஆம் ஆண்டு வழங்கப்பட்டது.
# இரு மைய நாற்கரம்

யூக்ளீடிய வடிவவியலில் **இரு மைய நாற்கரம்** (*bicentric quadrilateral*) என்பது உள்வட்டமும் சுற்றுவட்டமும் ஆகிய இரண்டும் கொண்ட ஒரு குவிவு நாற்கரம் ஆகும். இதனால் இந்நாற்கரம் தொடு நாற்கரமாகவும் வட்ட நாற்கரமாகவும் அமையும். இந்நாற்கரம் *நாண்-தொடுகோடு நாற்கரம்*, (chord-tangent quadrilateral) *உள்வரையப்பட்ட மற்றும் வெளிவரையப்பட்ட நாற்கரம்* (inscribed and circumscribed quadrilateral) எனவும் அழைக்கப்படுகிறது.
# இரு மைய நாற்கரம்

## சிறப்பு வகைகள்

இரு மைய நாற்கரங்களுக்கு எடுத்துக்காட்டுகள்:
- சதுரங்கள்,
- செங்கோணப் பட்டங்கள்,
- இணைப்பக்கங்களின் கூட்டுச்சராசரியாக இணையில்லா பக்க நீளங்களைக் கொண்ட இருசமபக்க சரிவகங்கள்.
# இரு மைய நாற்கரம்

## பண்புகள்

- ஒரு குவிவு நாற்கரத்தின் எதிர்ப் பக்கங்கள் பீட்டோ தேற்ற முடிவை நிறைவு செய்தும், எதிர்க் கோணங்கள் மிகைநிரப்புக் கோணங்களாகவும் இருந்தால், இருந்தால் மட்டுமே அந்நாற்கரம் ஓர் இரு மைய நாற்கரமாக அமையும்.  
அதாவது பக்க நீளங்கள் -*a, b, c, d* கொண்ட ஒரு குவிவு நாற்கரம் *ABCD* எனில்:  
: <math>\displaystyle a+c=b+d </math> (மற்றும்)
: <math>\displaystyle A+C=B+D=\pi. </math>  
ஆகிய இரண்டு முடிவுகளும் உண்மையாக இருந்தால், இருந்தால் மட்டுமே நாற்கரம் *ABCD* ஒரு இரு மைய நாற்கரமாக இருக்க முடியும்.  
- நாற்கரத்தின் பக்கங்கள் *AB, BC, CD, DA* -க்களை உள்வட்டம் தொடும் புள்ளிகள் முறையே *W, X, Y, Z* என்க. பின்வரும் மூன்று முடிவுகளும் உண்மையாக இருந்தால், இருந்தால் மட்டுமே, தொடு நாற்கரம் *ABCD* ஒரு வட்ட நாற்கரமாகவும் அமையும்.  
:::<math>WY\bot\, XZ </math> (அதாவது தொடுபுள்ளி நாற்கரம் *WXYZ* ஒரு செங்குத்து மூலைவிட்ட நாற்கரம்.)  
:::<math>\frac{AW}{WB}=\frac{DY}{YC} </math>  
:::<math>\frac{AC}{BD}=\frac{AW+CY}{BX+DZ} </math>  
- *WX, XY , YZ, ZW* -ன் நடுப்புள்ளிகள் முறையே *E, F, G, H* என்க. நாற்கரம் *EFGH* ஒரு செவ்வகமாக இருந்தால், இருந்தால் மட்டுமே, தொடு நாற்கரம் *ABCD* ஒரு வட்ட நாற்கரமாகவும் இருக்கும்.
# இரு மைய நாற்கரம்

## பரப்பளவு

- *a, b, c, d* -பக்க நீளங்கள் கொண்ட இரு மைய நாற்கரத்தின் பரப்பளவு *K*:  
:<math> K=\frac{klpq}{k^2+l^2}.</math>  
பரப்பு காணும் பிற வாய்ப்பாடுகள்:  
- :<math> K=\\frac{m^2-n^2}{k^2-l^2}\kl </math>  
இங்கு *m* மற்றும் *n* இரு மைய நாற்கரத்தின் இரு நடுக்கோடுகள்.  
- :<math> K=\sqrt[4]{efgh}(e+f+g+h).</math>  
இதில் *e, f, g, h* -தொடுகோட்டு நீளங்கள்.  
- நாற்கரம் *ABCD* -ன் பரப்பளவு:  
:<math> K=AI\cdot CI+BI\cdot DI </math>  
*I* -உள்வட்ட மையம்.  
- :<math> K=2r^2\(\frac{1}{\sin{A}}+\frac{1}{\sin{B}}\). </math>  
உள்வட்ட ஆரம் *r* மற்றும் A, B நாற்கரத்தின் இரு அடுத்துள்ள கோணங்கள்.  
சமனின்மைகள்:  
- :<math>\displaystyle 4r^2 \le K \le 2R^2.</math>  
*r* மற்றும் *R* முறையே உள்வட்ட, வெளிவட்ட ஆரங்கள்.  
நாற்கரம் சதுரமாக இருந்தால், இருந்தால் மட்டுமே இதிலுள்ள சமன் குறி (இருபுறமும்) பொருந்தும்.  
- :<math> K \le \tfrac{4}{3}r\sqrt{4R^2+r^2} </math>
# இரு மைய நாற்கரம்

## கோணங்களின் வாய்ப்பாடுகள்

இரு மைய நாற்கரம் *ABCD* -ன் பக்கங்கள் *AB, BC, CD, DA* ஆகியவற்றின் நீளங்கள் முறையே *a, b, c, d* எனில் நாற்கரத்தின் உச்சிக் கோணங்கள்:  
:<math>\tan{\frac{A}{2}}=\sqrt{\frac{bc}{ad}}=\cot{\frac{C}{2}},</math>
:<math>\tan{\frac{B}{2}}=\sqrt{\frac{cd}{ab}}=\cot{\frac{D}{2}}.</math>  
இரு மூலைவிட்டங்களுக்கு இடையேயுள்ள கோணம் *<math>\theta</math>* காண வாய்ப்பாடு:  
:<math>\displaystyle \tan{\frac{\theta}{2}}=\sqrt{\frac{bd}{ac}}.</math>
# இரு மைய நாற்கரம்

## உள்வட்ட ஆரமும் வெளிவட்ட ஆரமும்

ஒரு இரு மைய நாற்கரத்தின் உள்வட்ட ஆரம் *r* காணும் வாய்ப்பாடுகள்:  
- :<math>\displaystyle r=\frac{\sqrt{abcd}}{a+c}. </math>:  
இதில் *a, b, c, d* -நாற்கரத்தின் பக்க நீளங்கள்.  
- :<math>\displaystyle r=\sqrt{eg}=\sqrt{fh}. </math>  
இதில் *e, f, g, h* -நாற்கரத்தின் தொடுகோட்டு நீளங்கள்  
இவ்விரண்டு வாய்ப்பாடுகளும் உள்வட்ட ஆரம் *r* -கொண்ட ஒரு தொடு நாற்கரமானது, வட்ட நாற்கரமாகவும் அமைவதற்குத் தேவையானதும் போதுமானதுமான கட்டுப்பாடுகளாகும்.  
- கீழே தரப்பட்டுள்ள வெளிவட்ட ஆரம் *R* காணும் வாய்ப்பாடு இந்திய கணிதவியலாளர் *பரமேஷ்வரரின்* வாய்ப்பாட்டின் ஒரு சிறப்பு வகையாகும்:  
:<math>\displaystyle R=\frac{1}{4}\sqrt{\frac{(ab+cd)(ac+bd)(ad+bc)}{abcd}}. </math>  
- உள்வட்ட ஆரம், வெளிவட்ட ஆரம் இரண்டிற்கும் இடையேயுள்ள சமனின்மை:  
: <math>R\ge \sqrt{2}r</math>  
இச்சமனின்மை நாற்கரத்தின் பரப்பின் இரட்டைச் சமனின்மையில் இருந்து பெறப்பட்டுள்ளது.  
உள்வட்டம், வெளிவட்டம் இரண்டும் பொதுமைய வட்டங்களாக இருந்தால் மட்டுமே இதிலுள்ள சமக்குறி உண்மையாக அமையும். அப்பொழுது நாற்கரம் ஒரு சதுரமாக இருக்கும்.  
- இரு மைய நாற்கரம் *ABCD* -ன் உள்வட்ட, வெளிவட்ட ஆரங்களுக்கு இடையேயுள்ள மற்றொரு சமனின்மை:  
:<math> 4r^2 \le IA\cdot IC+IB\cdot ID \le 2R^2 </math>  
இங்கு *I* -உள்வட்ட மையம்.  
- ஒரு இரு மைய நாற்கரத்தின் மூலைவிட்டங்களின் நீளங்கள் *p* மற்றும் *q* எனில்:  
:<math>\displaystyle \frac{pq}{4r^2}-\frac{4R^2}{pq}=1</math> :  
:<math> \frac{1}{(R-x)^2}+\frac{1}{(R+x)^2}=\frac{1}{r^2},</math>  
அல்லது  
:<math>\displaystyle 2r^2(R^2+x^2)=(R^2-x^2)^2 </math>.  
1792 -ல் *நிக்கோலஸ் ஃபஸ்*, இதனைக் கண்டறிந்தார்.  
இதிலிருந்து *x* -ன் மதிப்பு:  
:<math> x=\sqrt{R^2+r^2-r\sqrt{4R^2+r^2}}. </math>  
ஃபஸ் தேற்றத்தின் கூற்றின்படி:  
: ஒரு நாற்கரம் இரு மைய நாற்கரமாக இருந்தால் அதன் உள்வட்டமும் வெளிவட்டமும் மேலேயுள்ளவாறு தொடர்பு கொண்டிருக்கும்.  
இதன் மறுதலையும் உண்மையாகும்:  
:ஒன்றுக்குள் மற்றொன்றாக அமையும் இரு வட்டங்களின் ஆரங்கள் *R* , *r* , அவற்றின் மையங்களுக்கு இடையேயுள்ள தூரம் *x* -இவை மூன்றும் ஃபஸ்ஸின் தேற்றத்தில் உள்ள சமன்பாட்டை நிறைவு செய்தால் வெளியேயுள்ள வட்டத்துக்குள்ளாகவும், உள்ளேயுள்ள வட்டத்தைத் தொட்டுக்கொண்டும் ஒரு நாற்கரம் அமையும்.  
கார்லிட்ஸின் முற்றொருமை:  
உள்வட்ட மையம், வெளிவட்ட மையங்களுக்கு இடையேயுள்ள தூரம் *x*, உள்வட்ட ஆரம் *r* , வெளிவட்ட ஆரம் *R* -மூன்றுக்கும் இடையேயான மற்றொரு தொடர்பு அமெரிக்க கணிதவியலாளர் *லென்னார்ட் கார்லிட்ஸால்* (1907–1999) தரப்பட்டுள்ளது:  
:<math>\displaystyle x^2=R^2-2Rr\cdot \mu</math>  
இங்கு
:<math>\displaystyle \mu=\sqrt{\frac{(ab+cd)(ad+bc)}{(a+c)^2(ac+bd)}} = \sqrt{\frac{(ab+cd)(ad+bc)}{(b+d)^2(ac+bd)}}</math>  
*a, b, c, d* -இரு மைய நாற்கரத்தின் பக்க நீளங்கள்.  
கார்லிட்ஸின் முற்றொருமை, வடிவவியலில் முக்கோணத்திற்கான ஆய்லர் தேற்றத்தை இரு மைய நாற்கரத்திற்குப் பொதுமைப்படுத்தலாகும்.
# இரு மைய நாற்கரம்

## பிற பண்புகள்

- ஒரு இரு மைய நாற்கரத்தின் வெளிவட்ட மையம், உள்வட்ட மையம் மற்றும் மூலைவிட்டங்கள் வெட்டிக்கொள்ளும் புள்ளி மூன்றும் ஒரே நேர் கோட்டின் மீது அமையும் புள்ளிகளாகும்.  
- ஒரு இரு மைய நாற்கரத்தின் மூலைவிட்டங்களின் நீளங்கள் *p, q* எனில்:  
::<math>\displaystyle 8pq\le (a+b+c+d)^2</math>  
இதில் *a, b, c, d* நாற்கரத்தின் பக்கங்கள். இது முர்ரே கிளாம்கின்னால் 1967 -ல் நிறுவப்பட்டது.  
- ஒன்றுக்குள் மற்றொன்றாக அமையும் இரு வட்டங்கள், ஒரு இரு மைய நாற்கரத்தின் வெளிவட்டம் மற்றும் உள்வட்டங்களாக அமைந்தால், வெளிவட்டத்தின் மீதுள்ள ஒவ்வொரு புள்ளியும் இவ்விரு வட்டங்களையே வெளி மற்றும் உள் வட்டங்களாகக் கொண்ட இரு மைய நாற்கரத்தின் உச்சியாக இருக்கும். பிரெஞ்சு கணிதவியலாளர் *ஜான்-விக்டர் பான்ஸ்லெட்* (1788–1867) இதனை நிரூபித்துள்ளார்.  
- <math> 2\sqrt{K} \le s \le r + \sqrt{4R^2+r^2} </math>  
இதில் இரு மைய நாற்கரத்தின்
:அரைச்சுற்றளவு -*s*
: பரப்பு -*K*
:*r, R* -உள்வட்ட ஆரம் மற்றும் வெளிவட்ட ஆரம்.
# புகையிலைக் கட்டை உருட்டுதல்

தமிழ்நாட்டு விளையாட்டுகளில் விளையாடுவதற்கு முன் பட்டவரைத் தேர்ந்தெடுக்கப் புகையிலைக் கட்டை உருட்டுவர்.
புகையிலை விளையும் பகுதிகளில் இது நிகழும்.  
விளையாட்டில் பங்குபெறுவோர் அனைவரும் வரிசையாகப் பக்கவாட்டில் ஒருவரோடொருவர் உரசிக்கொண்டு நிற்பர். அவருக்குப் பின்புறம் புகையிலைக் கட்டு ஒன்று உருட்டப்படும். புகையிலைக்கட்டு யாருடைய நிழலில் நிற்கிறதோ அவர் பட்டவர் என முடியும்.
# பூக்குதிரை

**பூக்குதிரை** என்பது சிறுவர் விளையாட்டுகளில் ஒன்று.
# பூக்குதிரை

## ஆடும் முறை

பொத்தியாள் (நடுவர்) என்று ஒருவர் இருப்பார். பட்டவர் ஒருவர் முறைப்படி தேர்ந்தெடுக்கப்படுவார். பட்டவர் ஆனவர் பொத்தியாளிடம் வந்து ஒரு பூவின் பெயரைச் சொல்லிவிட்டுக் குதிரையாகக் குனிந்து கைகளையும் முழங்கால்களையும் நிலத்தில் ஊன்றிக்கொண்டு நிற்பார். மற்றவர்கள் ஒவ்வொருவராகப் பொத்தியாளிடம் வந்து ஒரு பூவின் பெயரைச் சொல்லவேண்டும்.  
அது பட்டவர் மறைவாகச் சொன்ன பூவின் பெயராக இல்லாவிட்டால் சொன்னவர் சிறிது தூரம் பட்டவர்மீது குதிரைச்சவாரி செய்யலாம். அவர் சொல்லும் பூவின் பெயர் பட்டவர் சொன்ன பூவின் பெயராகவோ, மற்றவர்கள் முன்பே கூறிய பூவின் பெயராகவோ இருந்தால் அந்தப் பூவின் பெயரைச் சொன்னவர் குனிந்து குதிரை ஆகவேண்டும்.
# இந்திய வேளாண்மை வலைதளம்

**இந்திய வேளாண்மை வலைதளம்** வேளாண் நடைமுறைகள், வேளாண் கடன் வசதி, பண்ணை சார்ந்த தொழில்கள், அரசாங்கக் கொள்கைகள் மற்றும் திட்டங்கள், தேசிய ஊரக வேலைவாய்ப்பு உத்திரவாதத் திட்டம், விளைபொருள் விற்பனை பற்றிய தகவல்கள், வேளாண்மை சார்ந்த சேவைகள் போன்ற பயனுள்ள தகவல்கள் வலைதளத்தின் வேளாண்பகுதியில் இடம்பெற்றுள்ளன. வேளாண்பகுதி, புதிய கண்டுபிடிப்புகளையும், அறிவியல் சார்ந்த தொழில்நுட்பங்களையும், பயனுள்ள தகவல்களையும் வேளாண் சமூகத்திற்கும், ஊரக பகுதிகளில் பணியாற்றும் சேவையமைப்பாளர்களுக்கும் எளிய தமிழில் வழங்குகிறது.
# இந்திய வேளாண்மை வலைதளம்

## வெளி இணைப்பு

- **இந்திய வேளாண்மை வலைதளம்**
# பூச்சொல்லி

பூவின் பெயர்களைச் சொல்லி விளையாடும் விளையாட்டின் பெயர் **பூச்சொல்லி**.
# பூச்சொல்லி

## ஆடும் முறை

ஆட்டத்தில் இரண்டு அணிகள் இருக்கும். ஒரு அணியிலுள்ள அனைவரும் வெவ்வேறு பூக்களின் பெயர்களைப் பொத்தியாளிடம் கூறுவர். அவர்கள் உள்நோக்கி உள்வட்டமாக அமர்வர். இரண்டாவது அணியினர் வெளிவட்டமாக அமர்ந்து அவர்களின் கண்ணைப் பொத்துவர்.  
பொத்தியாள் வட்டத்தின் நடுவில் நின்றுகொண்டு அவர்கள் சொன்ன பூவின் பெயர்களில் ஒன்றைச் சொல்லி அழைப்பார். அந்தப் பூவின் பெயரைச் சொன்னவரின் கண்கள் திறந்து விடப்படும். அவர் பொத்தியாளிடம் வருவார். பொத்தியாள் அவரின் கண்ணைப் பொத்திக்கொள்வார். வட்டத்தில் கண்களைப் பொத்திய அணியினரில் ஒருவர் வந்து பொத்தியாள் கண்பொத்தியிருப்பவர் தலையில் அவருக்கு வலிக்காமல் ஒரு குட்டுப் போடுவார். கண் பொத்திக்கொண்டிருப்பவர் குட்டியவர் யார் எனச் சொல்லவேண்டும். இதற்கு மூன்று வாய்ப்புகள் தரப்படும். அதற்குள் கொட்டியவர் யார் என்று சொல்லிவிட்டால் அவரது அணியினர் வெளியணியாகி எதிர் அணியினரின் கண்ணைப் பொத்தலாம். சொல்லாவிட்டால் அந்தப் பூச்சொல்லி அணியிலிருந்து மற்றொருவர் அழைக்கப்பட்டுக் கண் பொத்தப்பட்டுக் குட்டப்படுவார்.  
இப்படி இது விளையாடப்படும்.
# ஜெயமனோகரி

**ஜெயமனோகரி** இராகம் கருநாடக இசையில் பயன்படும் இராகங்களில் ஒன்றாகும். இது இருபத்தோராவது மேளகர்த்தா இராகமும், "வேத" என்று அழைக்கப்படும் நான்காவது சக்கரத்தின் நான்காவது இராகமுமாகிய கரகரப்பிரியாவின் ஜன்னிய இராகம் ஆகும்.
# ஜெயமனோகரி

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>)சாதாரண காந்தாரம் (க<sub>2</sub>), சுத்த மத்திமம் (ம<sub>1</sub>), சதுச்ருதி தைவதம் (த<sub>2</sub>), கைசிக நிசாதம் (நி<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>2</sub> த<sub>2</sub> ம<sub>1</sub> க<sub>2</sub> ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படுகிறது. இதன் ஆரோகணத்தில் 5 சுரங்களும் அவரோகணத்தில் 6 சுரங்களும் உள்ளன. இதனால் இது "ஔடவ-சாடவ" இராகம் எனப்படுகின்றது.
# பூசனிக்காய் விளையாட்டு

**பூசனிக்காய் விளையாட்டு** சிறுமியர் விளையாட்டு.
# பூசனிக்காய் விளையாட்டு

## ஆடும் முறை

ஆட்டக்காரர்களில் ஒருவர் அரசன்; மற்றொருவர் அரசனின் சேவகன். மற்றவர்கள் படர்ந்திருக்கும் பூசனிக்கொடி.  
அரசன் பூசனிக்காய் வாங்கிவரச் சொல்வான். சேவகன் கொடியில் காய்த்திருக்கும் பூசனிக்காயைப் பறிப்பான். இதுதான் விளையாட்டு. பூசனி வேராக இருக்கும் சிறுமி தன் இரு கால்களையும் பரப்பிக்கொண்டு தன் கைகளை வலிமையாகத் தரையில் ஊன்றிகொண்டு அமர்ந்திருப்பாள். அந்த அணியிலுள்ள மற்றவர்கள் அவளது இடுப்பைப் பலமாகப் பிடித்துக்கொண்டு ஒருவர் பின் ஒருவராக அமர்ந்திருப்பர்.  
இந்தத் தொடர் பூசனிக்கொடி. தொடரின் பின்புறம் கடைசியில் உள்ளவர் பூசனிக்காய். சேவகன் அந்தப் பூசனிக்காய்ச் சிறுமியின் இடுப்பைப் பிடித்து இழுப்பான். தொடர் அறுபட்டால் பூசனிக்காய் பறிக்கப்பட்டதாக எடுத்துக்கொள்ளப்படும்.  
பின் வேறொருவர் அரசன், சேவகன் என வைக்கப்பட்டு அடுத்த ஆட்டம் தொடரும்.
# சஞ்சய் காந்தி அனல் மின் நிலையம்

**சஞ்சய் காந்தி அனல்மின் நிலையம்** பிர்சிங்புர் இரயில் நிலையத்தில் அமைந்துள்ளது. இது உமாரியா மாவட்டம், மத்திய பிரதேசம், இந்தியாவில் அமைந்துள்ளது. இது மத்திய பிரதேச மின் உற்பத்தி கம்பெனி லிமிடெடின் நிலக்கரி அடிப்படையிலான மின்நிலையம்.
# சஞ்சய் காந்தி அனல் மின் நிலையம்

## மின் நிலையம்

சஞ்சய் காந்தி அனல்மின் நிலையத்தின் நிறுவப்பட்ட கொள்ளளவு 1340.00 மெகவாட். முதல் பிரிவு மார்ச், 1993ல் ஆரம்பிக்கப்பட்டது.
1810 ஹெக்டேர்கள் பரப்புடைய ஜோகிலா அணையில் இருந்து இந்த மின் நிலையத்திற்கு தேவையான நீர் எடுத்துவரப்படுகிறது. தென்கிழக்கு நிலக்கரி புலங்கலிருந்து தொடர்வண்டி மூலம் நிலக்கரி இந்த மின்நிலையத்திற்கு எடுத்துவரப்படுகிறது.
# சஞ்சய் காந்தி அனல் மின் நிலையம்

## Installed capacity

| முதலாவது | 1 | 210 | மார்ச்,1993 | செயல்பாட்டிலுள்ளது |
| --- | --- | --- | --- | --- |
| முதலாவது | 2 | 210 | மார்ச்,1994 | செயல்பாட்டிலுள்ளது |
| இரண்டாம் | 3 | 210 | பெப்ரவரி, 1999 | செயல்பாட்டிலுள்ளது |
| இரண்டாம் | 4 | 210 | நவம்பர், 1999 | செயல்பாட்டிலுள்ளது |
| மூன்றாம் | 5 | 500 | ஜூன், 2007 | செயல்பாட்டிலுள்ளது |
# மீலாதுன் நபி

பாக்கித்தான்]]  
**மீலாதுன் நபி ** ( அல்லது *மிலாத்-உன்-நபி*, ஆங்: Mawlid, *mawlidu n-nabiyyi*, “நபிகளின் பிறந்தநாள்” அல்லது *mawlid an-nabī*, சிலநேரங்களில் ميلاد , *மீலாத்* )என்பது இசுலாமிய நாட்காட்டியில் மூன்றாவது மாதமான ரபி உல் அவ்வல் மாதத்தில் வருகின்ற முகமது நபி அவர்களின் பிறந்த நாளைக் கொண்டாடுவதாகும்.
# மீலாதுன் நபி

## பெயரியல்

*மௌலித்* என்ற சொல் *பெற்றெடுத்தல், கருத்தரித்தல், வம்சாவளி* என்ற பொருள்தருகின்ற அராபிய வேர்ச்சொல் இடமிருந்து பெறப்பட்டுள்ளது.இச்சொல்லுக்கு பிறப்பு, குழந்தையின் பிறப்பு, வம்சாவளி போன்ற கருத்துக்கள் வழங்கப்படுகின்றது. தற்காலப் பயன்பாட்டில் இச்சொல் முகமது நபி பிறந்தநாளைக் குறிப்பதாகவே உள்ளது.
இந்நிகழ்வு ஏனைய சொற்களாலும் அழைக்ப்படுகின்றது.
- பரா வபாத்
- ஈத் அல்-மவ்லித் அந்-நபவி
- ஈத் இ மீலாத்-உந் நபவி
- ஈத் இ மீலாதுன் நபி
# மீலாதுன் நபி

## சட்டபூர்வத் தன்மை

பாரம்பரிய சன்னி மற்றும் சீயா இஸ்லாமிய அறிஞர்கள் மீலாதுன்நபி கொண்டாட்டத்துக்கு அங்கீகாரம் வழங்கியுள்ளனர். கடந்த இரண்டரை நூற்றாண்டு காலப்பகுதிக்குள் தோற்றம் பெற்ற ஸலபி மற்றும் தேவ்பந்தி பிரிவுகளின் அறிஞர்கள் இதனை நிராகரிக்கின்றனர். முஸ்லிம் உலகின் பெரும்பான்மை இஸ்லாமிய அறிஞர்கள் மீலாதுன் நபி கொண்டாட்டத்து ஆதரவு தெரிவிக்கின்றனர். நபிகள் நாயகத்தின் பிறந்த தினத்தைக் கொண்டாடுவது அவசியமானது என்றுஅவர்கள் கருதுகின்றதுடன், அது போற்றத்தக்க நிகழ்வு என்ற ரீதியில் நோக்குகின்றனர். எனினும் ஸலபிகள் அல்லது வஹாபிகள் எனும் பிரிவினர் மீலாதுன் நபி கொண்டாட்டத்தை அது நபிகளாரின் வழிமுறைக்கு மாறானது என எதிர்க்கின்றனர்.
# மீலாதுன் நபி

## பண்டிகை நாள்

இசுலாமிய நாட்காட்டியில் மூன்றாவது மாதமான ரபி-அல்-அவ்வலில் இந்தப் பண்டிகை கொண்டாடப்படுகிறது. சியா முஸ்லிம்கள் தங்கள் ஆறாவது இமாம் ஜாஃபர் அல்-சாதிக்கின் பிறந்தநாளும் முகமது நபிகளின் பிறந்தநாளும் ஒன்றாக வருவதாக மாதத்தின் 17வது நாளில் கொண்டாடுகின்றனர். சன்னி முஸ்லிம்கள் இதனை மாதத்தின் பன்னிரண்டாம் நாள் கொண்டாடுகின்றனர். இசுலாமிய நாட்காட்டி ஓர் சந்திர நாட்காட்டியாதலால், கிரெகொரியின் நாட்காட்டியில் குறிப்பிட்ட நாள் ஒவ்வொரு ஆண்டும் மாறுபடும்.